Ungal  Gar yigenni d tmurt  d tugna n yal ass n tmeṭṭut taqbaylit, d amennuɣ mgal yak wid itt-yeǧǧan deg yiwet n temlilt, ur nesɛi ara azal, d uẓayer i yesɛa urgaz ɣef tmeṭṭut, tamḥeqranit d lḥif. Ungal-a n D. Lwiz yusa-d yemgarad ɣef tira n yimyura nniḍen acku tessmeres tibratin deg-s adiwenni akked yiwudam iḥekun-d tuder-nsen. Isental-is mgaraden, iwudam i tsemmres, d yiwudam untitan yesɛan afud d tebɣest.